Foto: REUTERS / Essam al-Sudani Abxaziya koronavirusning tarqalishi munosabati bilan beshta mamlakat fuqarolari uchun mamlakatga kirishga cheklovlar qo‘ydi. Bu haqda respublika Migratsiya xizmati rahbari Andrey Bobua «Interfaks»ga xabar berdi. Unga ko‘ra, «Abxaziyaga kirishga vaqtincha taqiq Tojikiston, O‘zbekiston, Janubiy Koreya, Xitoy va Qirg‘iziston fuqarolari uchun amal qiladi». Uning qo‘shimcha qilishicha, «boshqa mamlakatlardan, masalan, Afrika janubidagi davlatlardan bo‘lgan muhojirlarga nisbatan bunday cheklovlar joriy etilmaydi, chunki ularda kasallik o‘choqlari topilmagan». A. Bobua Abxaziyaga kirishga cheklovlar 6 fevraldan boshlab respublika Sog‘liqni saqlash vazirligining tavsiyasi bilan joriy etilishini ma’lum qildi. Bundan oldin, O‘zbekiston Sog‘liqni saqlash vazirligi huzuridagi Sanitariya-epidemiologik osoyishtalik agentligining koronavirusga qarshi markaziy shtabi 5 fevral holatiga ko‘ra navbatdagi ma’lumotni e’lon qilgandi.